CELEX: 62019CN0923
Language: lt
Date: 2019-12-17 00:00:00
Title: Byla C-923/19: 2019 m. gruodžio 17 d. Tribunal Supremo (Ispanija) pateiktas prašymas priimti prejudicinį sprendimą byloje Van Ameyde España S.A. / GES Seguros y Reaseguros S.A.

30.3.2020   
            
            
               LT
            
            
               Europos Sąjungos oficialusis leidinys
            
            
               C 103/11
            
         
      2019 m. gruodžio 17 d.Tribunal Supremo (Ispanija) pateiktas prašymas priimti prejudicinį sprendimą byloje Van Ameyde España S.A. / GES Seguros y Reaseguros S.A.
      
      (Byla C-923/19)
      (2020/C 103/17)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      Tribunal Supremo
      
         Šalys pagrindinėje byloje
      
      
         Atsakovė: Van Ameyde España S.A.
      
         Pareiškėja: GES Seguros y Reaseguros S.A.
      
         Prejudicinis klausimas
      
      Ar pagal 2009 m. rugsėjo 16 d. Europos Parlamento ir Tarybos direktyvos 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo (1) 3 straipsnio paskutinę pastraipą, siejamą su tos pačios direktyvos 1 straipsniu, draudžiamas toks nacionalinio teisės akto (Ley sobre responsabilidad civil y seguro en la circulación de vehículos a motor (Įstatymas dėl motorinių transporto priemonių valdytojų civilinės atsakomybės ir draudimo) 5 straipsnio 2 dalies) aiškinimas, pagal kurį tokiais atvejais, kaip nagrinėjamas pagrindinėje byloje, laikoma, kad puspriekabei padaryta žala nepatenka į vilkiko privalomojo draudimo apsaugos taikymo sritį, nes puspriekabė prilyginama vilkiku gabenamai prekei, ar net dėl to, kad, kiek tai susiję su materialine žala, puspriekabė ir vilkikas laikomi sudarančiais vieną transporto priemonę?
      
         (1)  OL L 263, 2009, p. 11.